Na temelju članka 48. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01 - vjerodostojno tumačenje, 129/05, 109/07, 125/08 i 36/09, 150/11, 144/12, 19/13 — pročišćeni tekst, 137/15 — ispravak, 123/17, 98/19 i 144/20) i članka 42. Statuta Općine Karlobag ("Županijski glasnik" Ličko-senjske županije 14/09, 8/13, 17/13 i 11/21) Općinski načelnik Općine Karlobag, dana 12. lipnja 2023. godine donosi

ODLUKU

o izmjeni Javnog poziva za provođenje mjera iz

Programa potpora u poljoprivredi i ruralnom razvoju

na području Općine Karlobag za razdoblje od 2022.-2025. godine u 2023. godini

I.

U Javnom pozivu za dodjelu potpora male vrijednosti u ekološkoj poljoprivredi i ruralnom razvoju u Općini Karlobag za razdoblje od 2022.-2025. godine u 2023. godini mijenja se način podnošenja prijave na način da se iz teksta Javnog poziva, poglavlja VI. NAČIN PODNOŠENJA ZAHTJEVA, uklanja podnošenje prijave elektroničkim putem, umjesto čega se, uz mogućnost slanja putem pošte, pruža i mogućnost prijave projekta osobnom dostavom u tajništvo Općine Karlobag u zatvorenoj omotnici na čijoj poleđini treba čitko ispisati ime i adresu podnositelja zahtjeva s naznakom –

ZA POTPORE U POLJOPRIVREDI I RURALNOM RAZVOJU, NE OTVARAJ.

II.

Pročišćeni tekst Javnog poziva sastavni je dio ove Odluke.

III.

Ova Odluka stupa na snagu dan nakon donošenja.

KLASA: 320-01/23-01/02

URBROJ: 2125-5-23-03

Karlobag, 12. lipnja 2023. godine

**OPĆINSKI NAČELNIK**

**Boris Smojver, dipl. oec., v.r.**